smcproject/ml-wiki-sentences huggingface dataset:
മുക്കുവന്റെ ആചാരങ്ങൾ, വിശ്വാസങ്ങൾ, അനുഷ്ഠാനങ്ങൾ എന്നു തുടങ്ങി ദൈനദിന ജീവിതത്തിലെ പരുക്കൻ യാഥാർത്ഥ്യങ്ങളെ വരെ തകഴി തന്റെ മാന്ത്രികത്തൂലികയാൽ ജീവിപ്പിച്ചു നിർത്തുന്നു.
കഥാപാത്രങ്ങൾ ചെമ്പൻകുഞ്ഞ്-സത്യസന്ധനല്ലാത്ത ഒരു മുക്കുവൻ ചക്കി -ചെമ്പൻകുഞ്ഞിന്റെ ഭാര്യ പരീക്കുട്ടി- ചെമ്പൻകുഞ്ഞിന്റെ മകളുമായി പ്രണയത്തിലാവുന്ന മത്സ്യവ്യാപാരി കറുത്തമ്മ - ചെമ്പൻകുഞ്ഞിന്റെ മകൾ പളനി - കറുത്തമ്മയുടെ ഭർത്താവ് പഞ്ചമി - ചെമ്പൻകുഞ്ഞിന്റെ രണ്ടാമത്തെ മകൾ പ്രചോദനവും സ്വാധീനവും
കടലിനോട് മല്ലിട്ട് ഉപജീവനം തേടുന്ന മുക്കുവന്റെ മോഹങ്ങളും,മോഹഭംഗങ്ങളും,പങ്കപ്പാടുകളും മനോഹരമായി വരഞ്ഞിടുന്ന തകഴിയുടെ മികച്ച ഒരു നോവലാണ് ചെമ്മീൻ.
വായനക്കാരനു പലതും നൽകുന്നുണ്ട് ചെമ്മീൻ.
യുനസ്കോയുടെ കളക്ഷൻ ഓഫ് റെപ്രസെന്റേറ്റീവ് വർക്ക്സ്-ഇന്ത്യൻ സീരീസ് എന്നതിന്റെ ഭാഗമായി വി.കെ.നാരയണമേനോൻ ഇത് 1962-ൽ ഇംഗ്ലീഷിലേക്ക് വിവർത്തനം ചെയ്യുകയുണ്ടായി.
ലണ്ടനിലെ വിക്ടർ ഗൊലാൻസ് ആയിരുന്നു പ്രസാധകൻ.
സ്വാതന്ത്ര്യാനന്തരം ഇംഗ്ലീഷിലേക്ക് വിവർത്തനം ചെയ്യപ്പെടുന്ന മലയാളത്തിലെ ശ്രദ്ധേയമായ നോവലാണിത്.
വായനക്കാരുടെ മുക്തകണ്ഠ പ്രശംസപിടിച്ചുപറ്റിയ ഈ നോവൽ പ്രമുഖമായ ആറ് വിദേശ ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
ഇംഗ്ലീഷ്, റഷ്യൻ, ജർമ്മൻ, അറബിക്, ഇറ്റാലിയൻ, ഫ്രഞ്ച് എന്നിവയാണവ.
ഇന്ത്യയിലെ നിരവധി പ്രാദേശിക ഭാഷകളിലേക്കും ഭാഷാന്തരം ചെയ്യപ്പെട്ടു.
ഇംഗ്ലീഷ് ഭാഷയിലേക്ക് വിവർത്തനം ചെയ്തവയിൽ പ്രസിദ്ധം നാരായണ മേനോന്റെ പരിഭാഷയാണ്.
നിരവധി പതിപ്പുകൾ ഈ വിവർത്തനത്തിനു ഉണ്ടായി.
ഇംഗ്ലീഷ് പരിഭാഷയുടെ തലക്കെട്ട് "ആൻകർ ഓഫ് ദി സീ ഗോഡസ്സ്" ( Anger of the Sea-Goddess ) എന്നാണ്.
ചെമ്മീൻ ഇംഗ്ലീഷിലേക്ക് വിവർത്തനം ചെയ്യാൻ ഏറ്റവും ആദ്യം ശ്രമിച്ചതു് പ്രസിദ്ധ ചരിത്രപണ്ഡിതനും സാമൂഹ്യശാസ്ത്രജ്ഞനുമായിരുന്ന സർദാർ കെ.എം. പണിക്കർആയിരുന്നുവത്രേ .
പക്ഷേ, മൂലകൃതിയുടെ പ്രസിദ്ധീകരണത്തിനു തൊട്ടു പിൻപേ പുറത്തിറങ്ങിയ "ചെമ്മീൻ- ഒരു നിരൂപണം" എന്ന ഡോ. വേലുക്കുട്ടി അരയന്റെ ഗ്രന്ഥത്തിൽ പണിക്കരുടെ അത്തരമൊരു ഉദ്യമത്തെ പേരെടുത്തു പറഞ്ഞു് പരിഹസിച്ചിരുന്നു.
ഇതേത്തുടർന്നാണെന്നു വിശ്വസിക്കപ്പെടുന്നു, സർദാർ തന്റെ തർജ്ജമാശ്രമം തുടർന്നില്ല.
അറബി ഭാഷയിൽ ഈ നോവലിന്റെ വിവർത്തനം നിർവഹിച്ചത് മുഹ്‌യിദ്ദീൻ ആലുവായ് ആയിരുന്നു.
"ഷമ്മീൻ" എന്നായിരുന്നു തലക്കെട്ട്.
ചെമ്മീൻ എന്ന നോവലിനേയും അതിലൂടെ തകഴി എഴുതിച്ചേർത്ത അരയസമുദായത്തിന്റെ  സാമൂഹ്യപശ്ചാത്തലത്തേയും കുറിച്ച് നിശിതമായി വിമർശിച്ചുകൊണ്ടു് "ചെമ്മീൻ - ഒരു നിരൂപണം" എന്ന പേരിൽ ഡോ. വി.വി. വേലുക്കുട്ടി അരയൻ അതേ വർഷം തന്നെ ഒരു പുസ്തകം എഴുതുകയുണ്ടായി . 'കലാകേരളം' എന്ന സ്വന്തം പ്രസിദ്ധീകരണശാല വഴി പുറത്തിറക്കിയ ഈ പുസ്തകത്തിന്റെ ആയിരം കോപ്പി മാത്രമാണു് അന്നദ്ദേഹത്തിനു് അച്ചടിക്കാൻ കഴിഞ്ഞതു്.
എന്നിട്ടുപോലും അന്നത്തെ മലയാളസാഹിത്യലോകത്തു് ശക്തമായ അലയിളക്കങ്ങൾ സൃഷ്ടിക്കാൻ ഈ കൃതിയ്ക്കു കഴിഞ്ഞു.
ചെമ്മീനിൽ ചിത്രീകരിച്ചിരിക്കുന്ന കഥാപശ്ചാത്തലവും കഥാപാത്രസംസ്കാരവും യാഥാർത്ഥ്യവുമായി ഒട്ടും ഒത്തുപോകുന്നില്ലെന്നും തകഴിയുടെ സ്വന്തം കൽപ്പനകൾ ഏറെ തെറ്റിദ്ധാരണാജനകമാണെന്നും വേലുക്കുട്ടി അരയൻ പ്രസ്തുത ഗ്രന്ഥത്തിലൂടെ വാദിച്ചു.
ഇന്ദുലേഖയിലും മറ്റുമെന്ന പോലെ ഒരു സാമൂഹ്യപരിഷ്കരണപ്രേരകം പോലുമാവുന്നില്ല ഈ നോവലിന്റെ സൃഷ്ടി എന്നും അരയന്മാർക്കിടയിലുണ്ടായിരുന്നു എന്നു പറഞ്ഞുഫലിപ്പിക്കുന്ന അന്ധവിശ്വാസങ്ങളെ അരക്കിട്ടുറപ്പിച്ചു് അതിൽ താനും വിശ്വസിച്ചുപോകുന്നു എന്ന സാക്ഷ്യപത്രം പോലെയാണു് തകഴി ഈ നോവൽ എഴുതിയിരിക്കുന്നതെന്നു് അരയൻ സ്ഥാപിച്ചു.
കടലമ്മ എന്നൊരു കാവ്യസങ്കൽപ്പം കപ്പൽപാട്ടുകളിലും മറ്റും പതിവുണ്ടെങ്കിലും ഒരിക്കലും അത്തരമൊരു ദൈവസങ്കൽപ്പം മീൻപിടുത്തം നടത്തി ഉപജീവനം കഴിക്കുന്ന കേരളീയസമുദായങ്ങൾക്കിടയിൽ ഉണ്ടായിരുന്നില്ലെന്നു് ഡോ. അരയൻ പറയുന്നു.
അരയസമുദായത്തിൽ അഞ്ചു് ഉപജാതികൾ ഉള്ളതായും അവയ്ക്കോരോന്നിനും നിശ്ചിതമായ പങ്കുള്ള ഒരു തൊഴിൽ വിഭജനവ്യവസ്ഥ ജാത്യാചാരം കൊണ്ടു വന്നുചേർന്നിട്ടുണ്ടെന്നും തകഴി സൂചിപ്പിച്ചിട്ടുള്ളതു് ശുദ്ധമായ അബദ്ധമാണെന്നു് അദ്ദേഹം സമർത്ഥിച്ചു.
മീൻ പിടിക്കുന്ന വലകൾ, വള്ളങ്ങൾ, രീതി എന്നിവയെക്കുറിച്ച് നോവലിൽ എഴുതിയിട്ടുള്ളതത്രയും യാഥാർത്ഥ്യത്തിനു കടകവിരുദ്ധമാണെന്നും കൊതുമ്പുവള്ളം പോലുള്ള ഒരു ചെറുവഞ്ചിയിൽ ഒറ്റയ്ക്കു് പുറംകടലിൽ മീൻപിടിക്കാൻ പോകുന്ന പളനിയുടെ കഥ അസംഭാവ്യമായ ഒരു കഥാസന്ദർഭമാണെന്നും ഈ നിരൂപണത്തിൽ അരയൻ വിശദീകരിച്ചിട്ടുണ്ടു്.
"നീണ്ട നാവും അസ്ഥാനത്തിലുള്ള നീട്ടിയ ഉച്ചാരണവും ആത്മബലവും എന്തുവന്നാലും കുലുക്കമില്ലാത്ത മനഃസ്ഥിതിയും ഉള്ള അരയത്തികളാകുന്ന ഭദ്രകാളികൾ" എന്നു് തകഴി മുക്കുവസ്ത്രീകളെ നിർവ്വചിച്ചിട്ടുള്ളതു് അങ്ങേയറ്റം വാസ്തവവിരുദ്ധമാണെന്നു് അദ്ദേഹം പ്രസ്താവിക്കുന്നതു് ഒട്ടൊക്കെ ക്രോധത്തോടെയാണു്.
1965-ൽ രാമു കാര്യാട്ട് ഈ നോവലിനെ ചലച്ചിത്രമാക്കുകയുണ്ടായി.
1965-ൽ മിച്ച ചലച്ചിത്ര വിഭാഗത്തിൽ ഇന്ത്യൻ പ്രസിഡന്റിന്റെ സ്വർണ്ണപ്പതക്കം ചിത്രത്തെ തേടിയെത്തി.
ഷീല , മധു , കൊട്ടാരക്കര ശ്രീധരൻ നായർ , സത്യൻ എന്നിവരായിരുന്നു ചിത്രത്തിലെ പ്രധാനകഥാപാത്രങ്ങളെ അവതരിപ്പിച്ചത്.
എസ്.എൽ പുരം സദാനന്ദൻ തിരക്കഥ എഴുതിയ ഈ ചിത്രത്തിന്റെ ഛായഗ്രാഹകൻ മാർകസ് ബാർട്ട്‌ലി ആയിരുന്നു.
ചിത്രസന്നിവേശം ഋഷികേഷ് മുഖർജിയും കെ.ഡി.ജോർജും നിർവഹിച്ചു.
വയലാർ രാമവർമ്മയുടെ ഗാനങ്ങൾക്ക് സലിൽ ചൗധരി ഈണം പകർന്നു.
മന്നാഡെ , കെ.ജെ. യേശുദാസ് , പി. ലീല എന്നിവരാണ് ഗാനങ്ങൾ ആലപിച്ചത്.
കോട്ടപ്പുറം, കൊടുങ്ങല്ലൂർ ഇംഗ്ലീഷ് വിലാസം https://ml.wikipedia.org/wiki/Kottappuram_(Kodungallur) കോട്ടപ്പുറം പുഴ.
കോട്ടപ്പുറം പാലവും അനവധി ചീനവലകളും കാണാം പോർട്ടുഗീസുകാർ 1503-ല് കൊടുങ്ങല്ലൂരിലെ കോട്ടപ്പുറത്ത് നദിയുടെ തീരത്ത് നിർമ്മിച്ച കൊടുങ്ങല്ലൂർ കോട്ടയുടെ അവശിഷ്ടങ്ങൾ, പശ്ചാത്തലത്തിൽ കോട്ടപ്പുറം പുഴയും കാണാം ക്നായി തോമായുടെ സ്മാരകം കോട്ടപ്പുറത്ത് 1909-ല് തിരുവിതാംകൂർ സർക്കാർ സ്ഥാപിച്ച കോട്ട സം‌രക്ഷണ സ്തൂപം
കൊടുങ്ങല്ലൂരിന്റെ തെക്കെ അതിർത്തിയായ പ്രദേശമാണ് കോട്ടപ്പുറം .
പോർട്ടുഗീസുകാർ നിർമ്മിച്ച കോട്ടയാണ് ഈ പേരിനു പിന്നിൽ.
കോട്ടപ്പുറം രൂപതയുടെ ആസ്ഥാനവും ഇതു തന്നെ.
കിഴക്ക് കൃഷ്ണൻ കോട്ടയും വടക്ക് തിരുവഞ്ചിക്കുളവും തെക്ക് ഗോതുരുത്ത് , വലിയ പണിക്കൻ തുരുത്ത്, മൂത്തകുന്നം എന്നിവയുമാണ്.
കൊടുങ്ങല്ലൂരിലെ പ്രധാന അരി വ്യാപാരം നടക്കുന്നത് കോട്ടപ്പുറം ചന്തയിലാണ്.
ഈ ചന്തക്ക് സഘകാലത്തോളം പഴക്കമുണ്ടെന്ന് ചരിത്രകാരൻമാർ കരുതുന്നു.
ചരിത്രപ്രധാനമായ പോർട്ടുഗീസ് കോട്ട നിലനിന്നിരുന്ന സ്ഥലം ഇന്ന് ആർക്കിയോളജിക്കൽ സർവേ ഓഫ് ഇന്ത്യയുടെ സംരക്ഷണയിലാണ്.
ക്നായി തോമന്റെ സ്മാരകവും കോട്ടപ്പുറത്ത് ഉണ്ട്.
ടിപ്പു സുൽത്താനെ പ്രതിരോധിക്കാനായി യുസ്താക്കിയൂസ് ബെനെദിക്തുസ് ഡെ ലെനോയ് ടെ നേതൃത്വത്തിൽ തിരുവിതാംകൂർ നിർമ്മിച്ച നെടുംകോട്ടയുടെ ഒരു പ്രധാനഭാഗമായിരുന്നു കോട്ടപ്പുറം കോട്ട.
പോർച്ചുഗീസുകാർ പണിത മൂന്ന് കോട്ടകളിൽ ഒന്നായ കൊടുങ്ങല്ലൂർ കോട്ടയുടെ പാർശ്വവർത്തിയായ സ്ഥലം ആയതുകൊണ്ടാണ് കോട്ടപ്പുറം എന്ന പേരു വന്നത്.
കോട്ടയുടെ അടുത്ത സ്ഥലങ്ങൾ കോട്ടമുക്ക് എന്നും അറിയപ്പെടുന്നുണ്ട്.
ചേര സാമ്രാജ്യമായ മുസിരിസ് അഥവാ മുചിരിയും പട്ടണം എന്ന പുരാതനമായ തുറമുഖവും കോട്ടപ്പുറത്തിനടുത്താണ്.
മൂന്നുവശവവും നദികളാൽ ചുറ്റപ്പെട്ടു കിടക്കുന്നതിനാൽ സമുദ്രം വഴിയുള്ള ആദ്യകാലത്തെ ചെറിയ തുറമുഖമാവാൻ ആവശ്യമായ ഭൂപ്രകൃതിയുണ്ടായതിനാലാവാം മിക്ക വ്യാപാരികളും കോട്ടപ്പുറം ആസ്ഥാനമാക്കിയിരുന്നു.
കടലിൽ നിന്ന് ഉള്ളിലേക്ക് പ്രവേശിക്കാവുന്ന തരത്തിൽ  ആഴം കൂടിയതും കുറഞ്ഞതുമായ പുഴകളും കായലിന്റെ സാമീപ്യവുമായിരിക്കണം പ്രധാനം .
കേരളത്തിൽ നിന്നു റോമാക്കരും യവനരും ക്രിസ്തുവിനു മുന്നേ തന്നെ വ്യാപാര ബന്ധങ്ങൾ ഉണ്ടായിരുന്നുവെന്നു കാണാം.
കേരളത്തിൽ നിന്നും പ്രധാനമായും കുരുമുളകാണ്‌ അവർ വാങ്ങിയിരുന്നത്‌.
ചേര തലസ്ഥാനമായിരുന്ന തിരുവഞ്ചിക്കുളവും ഒന്നോ രണ്ടോ കിലോമീറ്റർ പരിധിയിൽ വന്നിരുന്നു.
രാജാവിനു തന്റെ കോവിലകത്തു നിന്നും നേരിട്ട് വാണിജ്യകേന്ദ്രങ്ങളുമായി ബന്ധപ്പെടാൻ സാധിച്ചിരുന്നു.
ഇന്ത്യയുൽ ആദ്യമായി യഹൂദകുടിയേറ്റക്കാർ കേരളത്തിൽ എത്തുന്നത് കോട്ടപ്പുറം വഴിയാണ്.
കോട്ടപ്പുറത്തിനു കിഴക്കുള്ള മാള യായിരുന്നു അവരുടെ ആദ്യത്തെ ആവാസ കേന്ദ്രം.
പ്രവാചകനായ മുഹമ്മദു നബിയുടെ കാലത്തിനു മുൻപേ തന്നെ അറബികൾ കേരളത്തിൽ വ്യാപാരത്തിൽ ഏർപ്പെട്ടിരുന്നു.
ഇവരുടെ പ്രധാന കേന്ദ്രം കോട്ടപ്പുറമായിരുന്നു.
അക്കാലത്തു നിർമ്മിക്കപ്പെട്ട ചേരമാൻ ജുമാ മസ്ജിദ്‌ എന്നറിയപ്പെടുന്ന ഇന്ത്യയിലെ ആദ്യത്തെ മുസ്ലീം പള്ളി കേരളീയ ശൈലിയും പാരമ്പര്യവും ഉൾക്കൊണ്ടുകൊണ്ടാണു നിർമ്മിക്കപ്പെട്ടിരിക്കുന്നത്‌.
അറേബ്യയിൽ നിന്നു വന്ന മാലിക്‌ ഇബ്‌ അനു ദീനാർ എന്ന അന്ത്യ പ്രവാചകൻ മുഹമ്മദ്‌ നബി(സ) യുടെ അനുചരൻ പെരുമാളിന്റെ സഹായത്തോടെ നിർമ്മിച്ചതാണിത്‌.
ഇത് കോട്ടപ്പുറത്തിനടുത്താണ്.
നിരവധി ജൂതന്മാരും അന്നു കൊടുങ്ങല്ലൂരിലേയ്ക്ക് വന്നിരുന്നു.
345-ല് ക്നായി തോമാ എന്ന ബാബിലോണിയൻ വ്യാപാരിയുടെ നേതൃത്വത്തിൽ സിറിയയിൽ നിന്നും നിരവധി പേർ ഇവിടെ വന്നു ചേർന്നു.
അവർ ഇവിടെ പള്ളികളും വ്യാപാരസ്ഥാപനങ്ങളും നിർമ്മിക്കുകയും ചെയ്തു.
അദ്ദേഹം വന്നു എന്ന് കരുതുന്ന സ്ഥലത്ത് കോട്ടയം അതിരൂപത നിർമ്മിച്ച സ്മാരകം നിലവിലുണ്ട്.
സാമൂതിരിയുമായി ഇടഞ്ഞ പോർട്ടുഗീസുകാർ 1503-ല് കൊടുങ്ങല്ലൂരിലെ കോട്ടപ്പുറത്ത് നദിയുടെ തീരത്ത് ഒരു കോട്ട നിർമ്മിച്ചു.
ക്രാങ്കനൂർ കോട്ട (cranganore fort) എന്നാണ് ഈ കോട്ടയുടെ പേര്.
പോർട്ടുഗീസ് കോട്ടകളിൽ വച്ച് ഏറ്റവും തന്ത്രപ്രധാനമായിരുന്ന കൊടുങ്ങല്ലൂർ കോട്ട .
സംരക്ഷണത്തിന്റെ പോരായ്മയാൽ തത്സ്ഥാനത്ത് കുറച്ച അവശിഷ്ടങ്ങൾ മാത്രമാണ്  ഉള്ളത്.
പിന്നീട് വന്ന കർമ്മലീത്ത സന്യാസിമാർ കോട്ടപ്പുറത്തിനു കിഴക്കുള്ള അമ്പഴക്കാട് ആസ്ഥാനമാക്കി പ്രവർത്തനം ആരംഭിച്ചു.
വിശുദ്ധനായ ഫ്രാൻസീസ് സേവ്യർ കോട്ടപ്പുറത്ത് പള്ളി പണിയാൻ മുൻ‍കൈ എടുത്തു.
കൊടുങ്ങല്ലൂർ കോട്ടയും അയീകോട്ടയും പോർട്ടുഗീസുകാരിൽ നിന്നും ഡച്ചുകാർ  1663 കീഴടക്കുകയും നശിപ്പിക്കുകയും ചെയ്തു.
എന്നാൽ ടിപ്പുസുൽത്താന്റെ കാലത്ത് അദ്ദേഹം മലബാർ കീഴടക്കുകയും തിരുവിതാം കൂർ ലക്ഷ്യമാക്കുകയും ചെയ്തപ്പോൾ തിരുവിതാംകൂർ നെടുങ്കോട്ട ശക്തിപ്പെടുത്താൻ ആരംഭിച്ചു.
ഇംഗ്ലീഷ് ചരിത്രകാരന്മാർ ഈ ആക്രമണം അകാരണവും അനാവശ്യവുമായിരുന്നു എന്നു വിലയിരുത്തുന്നു.
ആക്രമണത്തിൽ സുൽത്താൻ നേരിട്ട് പങ്കെടുത്തുവെന്നും കാലിനു പരിക്കേറ്റ് ജീവിതകാലം മുഴുവൻ നിലനിൽക്കുന്ന മുടന്ത് സംഭവിച്ചുവെന്നും അദ്ദേഹത്തിന്റെ വിലപ്പെട്ട അഭരണങ്ങൾ പിടിച്ചടക്കപ്പെട്ടുവെന്നും മാർക് വിൽക്സ് രേഖപ്പെടുത്തുന്നു.
എന്നാൽ സുൽത്താൻ നേരിട്ട് പങ്കെടുത്തില്ല എന്ന് മതിലകം രേഖകൾ അടിസ്ഥാനപ്പെടൂത്തി എ.പി. ഇബ്രാഹിംകുഞ്ഞ് വിലയിരുത്തുന്നു.
ഒരു വിധത്തിലും തിരുവിതാംകൂർ രാജാവിനെ സ്വാധീനപ്പെടുത്താൻ സാധിക്കത്ത നിലയിൽ 1790 ഏപ്രിൽ 12 മുതൽ മൈസൂർ സൈന്യം വീണ്ടും നെടുങ്കോട്ടക്കു നേരേ ആക്രമണം തുടങ്ങി.
പല സ്ഥലങ്ങളിലും അവർ മതിലുകൾ തകർത്ത് മുന്നേറി.
ഈസ്റ്റ് ഇന്ത്യാ കമ്പനിയാകട്ടേ രാജാവിനെ സഹായിക്കുന്നതിൽ നിന്നും ഒഴിഞ്ഞു നിന്നു.
മൈസൂർ സൈന്യം 1790 മേയ് 7 നു കൊടുങ്ങല്ലൂർ കോട്ട പിടിച്ചെടുക്കുകയും നശിപ്പിക്കുകയും ചെയ്തു.
അയീക്കോട്ട, പറവൂർ , കുര്യാപ്പിള്ളി എന്നീ സ്ഥലങ്ങൾ ഒന്നൊന്നായി മൈസൂർ സൈന്യം പിടിച്ചെടുത്ത് ആലുവ ഭാഗത്തേക്ക് മുന്നേറി.
എന്നാൽ ഇതേ സമയത്ത് ബംഗാൾ പരമാധികാര ഗവണ്മെൻ്റ് ഈ യുദ്ധം വഴി സുൽത്താൽ കമ്പനിക്കെതിരായി യുദ്ധപ്രഖ്യാപനം നടത്തിയതായി പരിഗണിക്കുകയും നൈസാമും മറാത്തരുമായി മൈസൂരിൽ മറ്റൊരു സഖ്യത്തെപ്പറ്റി അലോചിക്കുകയും ചെയ്തു.
കമ്പനി സുൽത്താനെതിരായി 1790 മേയ് മാസം ഒരു യുദ്ധം പ്രഖ്യാപിച്ചു.
ഇതായിരുന്നു മൂന്നാം ആംഗ്ലോ-മൈസൂർ യുദ്ധത്തിൻ്റെ തുടക്കം.
ഈ വിവരം അ റിഞ്ഞതോടെ മൈസൂർ സൈന്യം തങ്ങളുടെ സൈനിക മുന്നേറ്റം ഒഴിവാക്കി കേരളം വിട്ട് ശ്രീരംഗപട്ടണത്തേക്ക് പിൻവാങ്ങി
കോട്ടയിലെ വെടിപ്പുരയുടെ അവശിഷ്ടങ്ങൾ ഭൂമിശാസ്ത്രം
കോട്ടപ്പുറത്തിന്റെ രണ്ട് അതിർത്തികളും വെള്ളത്താൽ ചുറ്റപ്പെട്ടു കിടക്കുന്നു.
തെ ക്ക് പെരിയാറാണ്.
ആലുവയിൽ വച്ച് രണ്ട് ശാഖകൾ ആകുന്ന പെരിയാർ മാഞ്ഞാലി വഴി ഒഴുകി മാളവനയിൽ വന്ന് ചാലകുടി പുഴയുമായ് ചേർന്ന്  കൃഷ്ണൻകോട്ടയിലൂടെ ഗോതുരുത്തിൽ എത്തുന്നു.
അവിടെ നിന്ന് പടിഞ്ഞാറേക്ക് തിരിയുന്നു.
അപ്പോൾ അവിടെ നിന്ന് ഒരു ശാഖ കോട്ടപുറം കോട്ടയുടെ കിഴക്ക് ഭാഗത്ത് കൂടി കനോലി കനാൽ ഭാഗത്തേക്ക് പോകുന്നു.
പടിഞ്ഞാറേക്ക് തിരിയുന്ന പെരിയാർ കോട്ടപ്പുറത്തിന്റെ തെക്ക് ഭാഗത്തുടെ ഒഴുകി മുനമ്പം അഴീക്കോട് അഴിമുഖത്ത് വച്ച് അറബി കടലിൽ ചേരുന്നു.
തെക്ക് കിഴക്കായി ഗോതുരുത്ത് സ്ഥിതി ചെയ്യുന്നു.
നേരെ തെക്ക് മൂത്തകുന്നമാണ്.
ഇവിടെ പുരാതനകാലം മുതൽ നിലനിന്നിരുന്ന കോട്ടപ്പുറം മൂത്തകുന്നം ഫെറി ഉണ്ടായിരുന്നു.
ഇവിടെ നിന്ന് എറണാകുളം വരെയും ബോട്ടിന് പോകാമായിരുന്നു.
ഇപ്പോൾ ഫെറി നിലവിൽ ഇല്ല .
ഇപ്പോൾ എറണാകുളം തൃശൂർ ജില്ലയെ ബന്ധിപ്പിക്കുന്ന NH 66 (NH-17 ) ലെ കോട്ടപുറം - മൂത്തകുന്നം പാലമുണ്ട്.
ഇതിനിടയിൽ വലിയ പണിക്കൻ തുരുത്ത് ഉണ്ട് .
ഈ ചെറിയതുരുത്ത് കോട്ട പുറത്തിന്റെ തെക്ക് പടിഞ്ഞാറാണ് .
പള്ളികൾ സെൻ്റ്.
മൈക്കിൾസ് ദേവാലയം, കോട്ടപ്പുറം വിദ്യാഭ്യാസ രംഗം സെൻ്റ്.
മൈക്കിൾസ് എൽ.പി. സ്കൂൾ, കോട്ടപ്പുറം സെൻ്റ്.
ആൻസ് ഹൈയർ സെക്കൻ്ററി സ്കൂൾ, കോട്ടപ്പുറം ചിത്രശാല ചിത്രങ്ങൾ കോട്ടപ്പുറം അതിരൂപതയിലെ വി. മൈക്കിളിന്റെ പേരിലുള്ള കത്തീഡ്റൽ.
കന്യാമറിയത്തിന്റെ അമ്മയായ വി. അന്നയുടെ പേരിലുള്ള ഹൈസ്കൂൾ 1890 ല് സ്ഥാപിക്കപ്പെട്ട കോട്ടപ്പുറത്തെ സെൻറ്.
മൈക്കിൾസ് എൽ.പി.സ്കൂൾ സെൻറ്.
മൈക്കിൾസ് എൽ.പി.സ്കൂൾ നവീകരിച്ചശേഷം കോട്ടപ്പുറം ചന്ത കോട്ടപ്പുറം ചന്തയ്ക്കുസമീപമുള്ള ബോട്ട് ജെട്ടി കോട്ടപ്പുറം ചന്തയ്ക്കുസമീപമുള്ള പള്ളി കോട്ടപ്പുറം ചന്തയ്ക്കുസമീപമുള്ള ആംഫിതീയറ്ററിലെ വിളക്ക് കോട്ടപ്പുറം പാലം നടുവിൽ വലിയ പണിക്കൻ തുരുത്തും - വശങ്ങളിലേക്ക് സ്ക്രോൾ ചെയ്തു നോക്കാം അവലംബം ↑ ↑ ↑ ↑ കേരള സംസ്കാര ദർശനം.
കാഞ്ചനഗിരി ബുക്സ്‌ കിളിമനൂർ, കേരള ↑ {{ cite book }} : Check | isbn= value: invalid character ( help ) ↑ ↑ {{ cite book }} : Cite has empty unknown parameter: | coauthors= ( help ) Kottapuram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോട്ടപ്പടി ഫുട്ബോൾ സ്റ്റേഡിയം മലപ്പുറം
മലപ്പുറത്തെ ചരിത്രപരമായ ഒരു ഫുട്ബോൾ സ്റ്റേഡിയമാണ് കോട്ടപ്പടി ഫുട്ബോൾ സ്റ്റേഡിയം .
ഇത് മലപ്പുറം സ്റ്റേഡിയം എന്നും അറിയപ്പെടുന്നു.
മലപ്പുറത്തെ സി.ബി.ഡിയുടെ  ഹൃദയഭാഗത്തായാ ണ് ഈ സ്റ്റേഡിയം സ്ഥിതി ചെയ്യുന്നത്.
മലപ്പുറം ഡിസ്ട്രിക്റ്റ് സ്പോർട്സ് കൗൺസിലിന്റെ കീഴിലാണ് സ്റ്റേഡിയം.
ഫുട്ബോൾ വേരുറപ്പിച്ച ആദ്യകാല സ്ഥലങ്ങളിലൊന്നായ മലപ്പുറം ഇന്ത്യൻ ഫുട്ബോളിന്റെ തൊട്ടിലാണെന്ന് നിസ്സംശയം പറയപ്പെടുന്നു.
അതിന്റെ വലിയ ബഹുമതി ഈ സ്റ്റേഡിയത്തിനാണ്.
മലപ്പുറത്തിന് ഫുട്ബോളുമായി ഒരു നീണ്ട ചരിത്രമുണ്ട്, കളിയുമായുള്ള ബന്ധം ബ്രിട്ടീഷ് ഇന്ത്യ കാലഘട്ടത്തിലാണ് ആരംഭിച്ചത്.
ചരിത്രപ്രാധാന്യമുള്ള കോട്ടപാടി മൈതാനം അഥവാ 'കവത്തു പരമ്പു' അന്ന് അറിയപ്പെട്ടിരുന്നതുപോലെ, നാട്ടുകാരും ബ്രിട്ടീഷുകാരും തമ്മിലുള്ള അനന്തമായ ഫുട്ബോൾ യുദ്ധങ്ങൾക്ക് സാക്ഷ്യം വഹിച്ചു.
സ്വാതന്ത്ര്യത്തിനുമുമ്പ് ഒരു സ്റ്റഡ് ഫാം ആയി ആദ്യം നിർമ്മിച്ച ഇത് ബ്രിട്ടീഷ് സൈന്യത്തിന്റെ ഒരു മാർച്ച് പാസ്റ്റ് മൈതാനമായി മാറി, അവിടെ അവർ ഫുട്ബോൾ കളിക്കുകയും പ്രദേശവാസികളിൽ താൽപ്പര്യം പ്രകടിപ്പിക്കുകയും ചെയ്തു.
മൂപ്പന്മാർ ബ്രിട്ടീഷ് പട്ടാളക്കാരുമായി നഗ്നപാദനായി കളിക്കുന്നത് കണ്ട് പട്ടണത്തിലെ ആളുകൾ വളർന്നു, ഒടുവിൽ മലപ്പുറത്തിന്റെ ഫുട്ബോൾ കേന്ദ്രീകൃത സംസ്കാരത്തിന്റെ പ്രതീകമായി മാറി.
ദേശീയ, സംസ്ഥാന ടീമുകളിലേക്ക് നിരവധി ഫുട്ബോൾ കളിക്കാരെ സ്റ്റേഡിയം സംഭാവന ചെയ്തിട്ടുണ്ട്.
കോട്ടപ്പടിയിൽ കളിക്കാൻ തുടങ്ങിയ പരേതനായ ഇരുമ്പൻ മൊയ്ദീൻ റോയൽ ഇന്ത്യൻ വ്യോമസേനയിൽ ചേർന്നു.
ഇന്ത്യയെയും പാകിസ്താനെയും പ്രതിനിധീകരിച്ച് ടീം ക്യാപ്റ്റനായിരുന്നു.
സന്തോഷ് ട്രോഫിയിലും റെയിൽ‌വേ ഫുട്‌ബോൾ ടീമിലും സംസ്ഥാനത്തിനായി കളിച്ച ഇന്റർനാഷണൽ മൊയ്‌ദെൻകുട്ടി മ്യാൻമറിനും റഷ്യയ്ക്കുമെതിരെ ഇന്ത്യൻ ജേഴ്സി ധരിച്ചു.
മലപ്പുറം അസീസ്, മുൻ സന്തോഷ് ട്രോഫി താരം എംആർസി ചെക്കു, അലി അക്ബർ, ഗോൾകീപ്പർ മഞ്ജകന്ദൻ അബൂബക്കർ തുടങ്ങിയവർ ഫെയിം ലീഗിൽ ഇടംനേടി.
സ്വാതന്ത്ര്യാനന്തരം, 1952 ൽ നടന്ന മൊയ്ദു മെമ്മോറിയൽ ഓൾ-കേരള ഫുട്ബോൾ ടൂർണമെന്റാണ് സ്റ്റേഡിയം ആതിഥേയത്വം വഹിച്ചതായി റിപ്പോർട്ട്.
അഖിലേന്ത്യാ സിവിൽ സർവീസ് ടൂർണമെന്റ്, കേരള പ്രീമിയർ ലീഗ് , സ്റ്റേറ്റ് സീനിയർ ഫുട്ബോൾ ചാമ്പ്യൻഷിപ്പ്, ജില്ല, സംസ്ഥാനം ഫുട്ബോൾ ചാമ്പ്യൻഷിപ്പുകളും ഇവിടെ സംഘടിപ്പിച്ചു.
കോച്ചിംഗും പരിശീലനവും
നിലവിൽ കേരള ബ്ലാസ്റ്റേഴ്സ് എഫ്‌സി കോച്ചിംഗ് സെന്റർ ഇവിടെ പ്രവർത്തിക്കുന്നു.
മുനിസിപ്പാലിറ്റി നൽകുന്ന നഗരതല പരിശീലനവും ഇവിടെ നടത്തപ്പെടുന്നു.
മലപ്പുറം എഫ്‌സിയുടെ ഹോം ഗ്രൗണ്ടാണ് സ്റ്റേഡിയം, ഗോകുലം എഫ്‌സിയുടെ പരിശീലന ടർഫായിരുന്നു ഇത്.
രണ്ട് ടീമുകൾക്കുള്ള ഡ്രസ്സിംഗ് റൂമുകൾ, റെസ്റ്റ് റൂമുകൾ, റഫറി റൂമുകൾ, വിഐപി പവലിയൻ, രണ്ട് ഗസ്റ്റ് റൂമുകൾ, മെഡിക്കൽ സൗകര്യങ്ങൾ എന്നിവ ഇവിടെയുണ്ട്.
സ്റ്റേഡിയത്തിൽ 8,000 മുതൽ 10,000 വരെ ആളുകൾക്ക് കളികാണാൻ കഴിയും.
നവീകരണത്തിന്റെ രണ്ടാം ഘട്ടത്തിൽ ഫ്ലഡ് ലൈറ്റുകൾ സ്ഥാപിക്കും.
വലിയ മത്സരങ്ങൾ നടത്തുന്നതിന് ഇരിപ്പിട ശേഷി വർദ്ധിപ്പിക്കാനുള്ള പദ്ധതികളുണ്ട്.
കോട്ടപ്പുറം റോമൻ കത്തോലിക്കാ രൂപത ഇംഗ്ലീഷ് വിലാസം https://ml.wikipedia.org/wiki/Kottappuram_Diocese
റോമൻ കത്തോലിക്കാ സഭയിൽ ലത്തീൻ കത്തോലിക്കാ സഭയുടെ വരാപ്പുഴ അതിരൂപതയുടെ കീഴിലുള്ള കേരളത്തിലെ ഒരു രൂപതയാണ് കോട്ടപ്പുറം രൂപത .
തൃശ്ശൂർ ജില്ലയിലെ കൊടുങ്ങലൂരിന്റെ തെക്കെയറ്റത്തുള്ള കോട്ടപ്പുറമാണ് രൂപതയുടെ ആസ്ഥാനം.
സെന്റ് മൈക്കിൾസ് കത്തീഡ്രൽ പള്ളിയാണ് രൂപതയുടെ ആസ്ഥാന പള്ളി അഥവ കത്തീഡ്രൽ പള്ളി.
1987 ജൂലായ് 3 ന് പോപ്പ് ജോൺ പോൾ രണ്ടാമന്റെ ഉത്തരവ് പ്രകാരം സ്ഥാപിതമാകുകയും അതേ വർഷം തന്നെ ഓക്ടോബർ 4 ന് ഔദ്യോഗികമായി രൂപത നിലവിൽ വരുകയും ചെയ്തു.
വരാപ്പുഴ അതിരൂപതയുടെ കീഴിലുണ്ടായിരുന്ന പ്രദേശങ്ങളെ വിഭജിച്ചാണ് രൂപത നിലവിൽ വന്നത്.
കേരളത്തിലെ എറണാകുളം തൃശ്ശൂർ , മലപ്പുറം പാലക്കാട് ജില്ലകളിലായി 3,000 ചതുരശ്ര കിലോമീറ്ററിൽ രൂപത വ്യാപിച്ചു കിടക്കുന്നു.
രൂപതയുടെ ആദ്യത്തെ മെത്രാനായി റവ.
ഫ്രാൻസീസ് കല്ലറക്കലിനെ നിയമിക്കുകയും ചെയ്തു.
ഇപ്പോഴത്തെ മെത്രാൻ റവ.
ജോസഫ് കാരിക്കശ്ശേരിയാണ്.
അവലംബം പുറത്തേക്കുള്ള കണ്ണികൾ http://directory.ucanews.com/dioceses/india-kottapuram/90/ Archived 2014-08-19 at the Wayback Machine .
രൂപത ഡയറക്ടറി http://www.verapoly.in/wordpress/%5Bപ്രവർത്തിക്കാത്ത+കണ്ണി%5D വരാപ്പുഴ അതിരൂപതയുടെ വെബ്സൈറ്റ്]
കോട്ടപ്പടി സ്റ്റേഡിയം Kottapadi Stadium at Down Hill Malappuram Kottapadi Stadium at Down Hill Malappuram Kottapadi Stadium at Down Hill Malappuram
കേരളത്തിൽ മലപ്പുറം ജില്ലയിലെ ഒരു പ്രധാന ഫുട്ബോൾ സ്റ്റേഡിയമാണ് കോട്ടപ്പടി സ്റ്റേഡിയം.
കേരള സർക്കാറിൻറെ കീഴിലുള്ള റവന്യൂ വകുപ്പ് ലീസിന് മലപ്പുറം ജില്ലാ സ്പോർട്സ് കൗൺസിലിന് കൈമാറിയ 2.79 ഏക്കർ സ്ഥലത്താണ് ഇത് നിർമ്മിച്ചിട്ടുള്ളത്.
മലപ്പുറം ബസ് സ്റ്റാൻറിൽ നിന്നും കോഴിക്കോട് റോഡ് വഴി സഞ്ചരിക്കുന്നതിനിടക്കുള്ള കോട്ടപ്പടി മാർക്കറ്റിനോട് ചേർന്നാണ് ഇത് നിലകൊള്ളുന്നത്.2014 മെയ്  മാസത്തിലാണ് ഈ സ്റ്റേഡിയം ഉദ്ഘാടനം ചെയ്തത്.
കായിക മന്ത്രി തിരുവഞ്ചൂർ രാധാകൃഷ്ണൻ ആയിരുന്നു ഉദ്ഘാടകൻ.
ഗാലറിയും പവിലിയനും ഉൾപ്പെടെ 10000 പേർക്ക് വരെ ഇരിക്കാനുള്ള സൗകര്യം ഇവിടെയുണ്ട്.
ടീമുകൾക്കുള്ള ഡ്രെസിങ് റൂം, വിശ്രമ മുറി,റഫറിമാർക്കുള്ള മുറി, വി.ഐ.പി പവിലിയൻ,അതിഥികൾക്കായുള്ള രണ്ട് മുറികൾ, വൈദ്യസഹായം എന്നിവ സ്റ്റേഡിയത്തിൽ ഒരുക്കിയിട്ടുണ്ട്.
അവലംബം ↑ ↑ http://malabarinews.com/news/malappuram-kottappadi-stadium-football/ Kottapadi Stadium എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോട്ടപ്പുറം, കാസർഗോഡ് ഇംഗ്ലീഷ് വിലാസം https://ml.wikipedia.org/wiki/Kottappuram,_Kasargod ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോട്ടപ്പുറം അപരനാമം: കോട്ടപ്പുറം കോട്ടപ്പുറം 12°14′24″N 75°07′49″E ﻿ / ﻿ 12.239892°N 75.130218°E ﻿ / 12.239892; 75.130218 ഭൂമിശാസ്ത്ര പ്രാധാന്യം നഗരം രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് ഭരണസ്ഥാപനം(ങ്ങൾ) നീലേശ്വരം നഗരസഭ ' ' ' വിസ്തീർണ്ണം കണക്കാക്കിയിട്ടില്ല ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
മീ കോഡുകൾ • തപാൽ • ടെലിഫോൺ 671341 +0467 സമയമേഖല UTC +5:30 പ്രധാന ആകർഷണങ്ങൾ കോട്ടപ്പുറം ഹൌസ് ബോട്ട് കോട്ടപ്പുറം കാസർഗോഡ്
കാസർഗോഡ് ജില്ലയിലെ നീലേശ്വരം നഗരസഭയിലെ ഒരു പ്രദേശമാണ് കോട്ടപ്പുറം .
കോട്ടപ്പുറം എന്ന നാമത്തിൽ ഈ നാട് അറിയപ്പെടാൻ തുടങ്ങിയതും, അതിനു കാരണം ആകുന്ന തരത്തിൽ ഇവിടെ ഒരു കോട്ട ഉണ്ടായതും പതിനേഴാം നൂറ്റാണ്ടിനെ പകുതിയിൽ വെച്ച് ആയിരിക്കണം.
1732 ഇലാണ് കോലത്തിരിയും ,ഇക്കെരിയും( കർണാടക രാജാക്കന്മാർ ) തമ്മിലുണ്ടാക്കിയ ഉടമ്പടി അനുസരിച്ച് നീലേശ്വരത്ത് ഒരു കോട്ട കെട്ടാൻ ഇക്കീരിക്‌ അനുവാദം ലഭിക്കുന്നത്.
കോട്ടപ്പുറം കോട്ട രൂപം കൊള്ളുന്നത് അങ്ങനെയാണ്.
1736 ആകുമ്പോഴേക്കും വളപട്ടണം , പുഴയ വരെ ജയിച്ചു കയറിയ ഇക്കെരിയന്മാരെ കോലത്തിരിമാരും ഡച്ചുകാരും ചേർന്നു നേരിട്ടു.
മടക്കരയിൽ വെച്ച് നടന്ന ഘോര യുദ്ധത്തിൽ ഇക്കെരിയന്മാരുടെ കർണാടക സൈന്യം പരാജയപ്പെട്ടു.
എങ്കിലും, കോട്ടപ്പുറം കോട്ടയിൽ അവർ സുരക്ഷിതർ ആയിരുന്നു.
ഇംഗ്ലീഷ് , ഫ്രഞ്ച് , കർണാടക , കോലത്തിരി , എല്ലാരും കൂടി മലബാറിന്റെ മണ്ണിൽ രാഷ്ട്രിയ അനിശ്ചിതത്വം ഉണ്ടാക്കിയ ഒരു കാലം ആയിരുന്നു അത്.
1751 ആകുമ്പോഴേക്കും കോട്ട ഫ്രഞ്ചുകാരുടെ കയ്യിലായി.
ഇംഗ്ലീഷുകാർ ഈ കോട്ട പിടിച്ചെടുക്കാൻ പലപ്പോഴായി ശ്രമിച്ചു.
ഏത്‌ കലഘട്ടത്തിൽ ഈ കോട്ട പൂർണമായി തകർക്കപ്പെട്ടു എന്നത് വ്യക്തമല്ല.
കോട്ടപ്പുറം ഒരു തുറമുഖ നഗരം
ചരിത്രത്തിൽ രേഖപ്പെടുത്തിയിടത്തെല്ലാം കോട്ടപ്പുറം ഒരു വാണിജ്യ നഗരം ആയിട്ടാണ് കാണപ്പെടുന്നത്.
നമ്മുടെ നാടിന്റെ പ്രകൃതി ദത്തമായ സവിശേഷതകൾ കാരണം, ഇതൊരു തുറമുഖനഗരമായി മാറി.
ഇന്നത്തെ കോട്ടപ്പുറം നാടെന്ന സങ്കല്പത്തിൽ നിന്നും തീർത്തും വിഭിന്നമായി നീലേശ്വരം കേന്ദ്രികരിക്കപ്പെട്ടു നടന്ന രാജവംശങ്ങളുടെയും, ഭരണങ്ങളുടെയും ഒരു നഗരവും കച്ചവടകേന്ദ്രവും ആയിരുന്നു കോട്ടപ്പുറം.
ഡച്ചുകാർ വാണിജ്യ ഉൽപ്പന്നങ്ങൾ കാര്യങ്കോട് പുഴ വഴി കോട്ടപ്പുറത്ത് എത്തിച്ച്, അവിടെ നിന്നാണ് കയറ്റുമതിചെയ്തിരുന്നത്
12 നൂറ്റാണ്ടിന്റെ അന്ത്യത്തിൽ കേരള തീരത്ത്‌ സഞ്ചരിച്ച മാർക്കാപോളോയുടെ യാത്രവിവരണത്തിലോ, 14 നൂറ്റാണ്ടിൽ കേരളം സഞ്ചരിച്ച ഇബ്നു ബ്തൂതയുടെ യാത്ര വിവരണത്തിലോ നീലേശ്വരം രാജ്യത്തെക്കുറിച്ചോ,ഈ മാപ്പിള നഗരത്തെക്കുറിച്ചോ വ്യക്തമായി ഒന്നും പറയുന്നില്ല.
അപ്പോൾ ഒരു പക്ഷെ നീലേശ്വരം രാജ്യം തന്നെ നിലവിൽ വന്നിട്ടുണ്ടാകനം എന്നില്ല.
കാരണം കോലത്തിരി നീലേശ്വരം രാജ്യം പകുത്തു കൊടുക്കുമ്പോൾ മാപ്പിള മാരുടെ ആവാസ കേന്ദ്രമായ ഒരു നഗരവും കൊടുത്തിരുന്നു ചരിത്രത്തിൽ കാണാം.
മംഗലാപുരത്ത്  നിന്ന് എഴിമാലയിലീക് പുറപ്പെട്ട ഇബ്നു ബത്തൂത്ത ഒരു ,മുസ്ലിം കേന്ദ്രത്തെ അവഗണിക്കാനുള്ള സാധ്യത കുറവാണ്.
എങ്കിലും 1929 ഇല് ലണ്ടനിൽ പ്രസിദ്ധികരിച്ച ബതൂതയുടെ യാത്ര വിവരണത്തിന്റെ ഇംഗ്ലീഷ് പതിപ്പിൽ പരിഭാഷകൻ ഏഴിമലയെ കുറിച്ചുള്ള വിവരണത്തിൽ ഒരു അടിക്കുറിപ്പ് ഉണ്ട.
അതിൽ ബത്തൂത്ത ഏഴിമലതുറമുഖം എന്ന് വിശേഷിപ്പിച്ചത് ഇന്ന് നീലേശ്വരം എന്ന് അറിയപ്പെടുന്ന സ്ഥലത്തെ ആയിരിക്കാം എന്നു സൂചന ഉണ്ടെന്നും, നീലേശ്വരം എന്ന് പറയുമ്പോൾ അതു കോട്ടപ്പുറം ആകാനെ സാധ്യത ഉള്ളൂവെന്നും ഇതുമായി ബന്ധപ്പെട്ട്‌ പഠനങ്ങൾ നടത്തിയവർ അഭിപ്രായപ്പെടുന്നു.
16 നൂറ്റാണ്ടിൽ ആദ്യത്തിൽ കേരള സഞ്ചരിച്ച പോർത്തുഗീസ് സഞ്ചാരി ഭുവര്തെ ബാർബോസ  കോട്ടികുളത്തിനും  ഏഴിമലക്കും ഇടയിൽ ഒരു തുറ മുഗ നഗരം സഞ്ചരിച് വിവരം നൽകിയിട്ടുണ്ട്.
" ഇവിടം ഒരു പട്ടണവും തുറമുഖവും ഉള്ളത് കൊണ്ട് കച്ചവടത്തിനും,ഗതാഗതിനും സൗകര്യം ഉണ്ട്.  ജനങ്ങൾ മുസ്ലിംകളും, ഹിന്ദുക്കളും ആണ് ".
ഇങ്ങനെ പോകുന്നു വിവരണങ്ങൾ.
ഈ തുറമുഖപട്ടണം കോട്ടപ്പുറം ആകാനെ വഴിയുള്ളൂ....
1679-1728 കാല  ഗട്ടങ്ങളിൽ വടക്കൻ മേഗലകളിൽ പ്രതാപികൾ ആയിരുന്ന ഡചു (DUTCH )കാർ നീലേശ്വരം ആയി ഉണ്ടാക്കിയ കരാർ പ്രകാരം കുരുമുളക് കച്ചവടം നിലെശ്വരത്തിന്റെ കിഴാക്കാൻ പ്രദേശങ്ങളിൽ നിന്നും ശേഖരിക്കുന്ന ചരക്കുകൾ കര്യങ്ങോട്പുഴ വഴി കോട്ടപ്പുറം എത്തിച്ചാണ് കയറ്റി അയച്ചതെന്നത് ചരിത്രത്തിൽ കാണാം.
ടിപ്പു സുൽത്താനെ പതനം കോട്ടപ്പുറം നാടിനെയും ബ്രിട്ടീഷ്‌ അധീനതയിൽ ആക്കി.
എങ്കിലും ബ്രിട്ടീഷ്‌ കലഗട്ടത്തിൽ തന്നെ നാട്ടിൽ ഒരു സ്കൂൾ നിർമ്മിക്കപ്പെട്ടത് ചരിത്രപരമായും കൊട്ടപുരത്തിന്റെ പ്രാധാന്യം കണക്കിലെടുതാഗം.
കേരളത്തിലെ ഏറ്റവും വലിയ നടപ്പാലം
തേജസ്വിനി പുഴയുടെ കുറുകെ 400 mtrs നീളമുള്ള കേരളത്തിലെ ഏറ്റവും വലിയ നടപ്പാലം ഇവിടെ സ്തിടി ചെയ്യുന്നു .
ഈ പാലം അച്ചാംതുരുത്തി - കോട്ടപ്പുറം ബന്ധിപ്പിക്കുന്ന പാലം മാത്രമല്ല മറിച് നീലേശ്വരം നഗരസഭയേയും - ചെറുവത്തൂർ പഞ്ചായത്തിനെയും  ബന്ധിപ്പിക്കുന്നു .
കഴിഞ്ഞ രണ്ടാം പ്രളയത്തിൽ ഇതിന്റെ വടക്കുഭാഗം പൂർണ്ണമായും തകർന്നിരിന്നു സമീപ പ്രദേശങ്ങൾ
ആനച്ചാൽ ,  കോയാമ്പുറം , ഉച്ചൂളിക്കുതിര്(ഫാറൂഖ്‌ നഗർ),നീലേശ്വരം, കടിഞ്ഞിമൂല പ്രധാന ആകർഷണങ്ങൾ
കോട്ടപ്പുറം ഹൌസ് ബോട്ട് , ഫഖീർ സാഹിബ് വലിയുല്ലാഹ്‌ ദർഗ, കോട്ടപ്പുറം നടപ്പാലം‌, തേജസ്വിനി പുഴ, കോട്ടപ്രം കായൽ ( കായൽ ടൂറിസം പ്രകൃതി സൗഹൃദ തീം പാർക്ക്) ആരാധനാലയങ്ങൾ ഖിളർ ജുമാ മസ്ജിദ് ശ്രീ വൈകുണ്ഠ ക്ഷേത്ര൦ ഇടത്തറ  ജുമാ മസ്ജിദ് മക്ദൂം മസ്ജിദ് മസ്ജിദ് ഫതഹ് (പുതിയ പള്ളി ) ഫാറൂക്ക് മസ്ജിദ് സിദ്ധീഖ് മസ്ജിദ് യഹ്‌യ മസ്ജിദ്‌ അവലംബം
കോട്ടപ്പുറം ശിവക്ഷേത്രം
തൃശ്ശൂർ ജില്ലയിൽ തൃശ്ശൂർ നഗരത്തിൽ തന്നെ വടക്കുംനാഥക്ഷേത്രത്തിനു അല്പം പടിഞ്ഞാറു മാറി സ്ഥിതിചെയ്യുന്ന പുരാതന ക്ഷേത്രമാണ് കോട്ടപ്പുറം ശിവക്ഷേത്രം .
നൂറ്റെട്ട് ശിവക്ഷേത്രങ്ങളിൽ പറയുന്ന കോട്ടപ്പുറമാണ് ഈ ക്ഷേത്രം.
പരശുരാമപ്രതിഷ്ഠിതമെന്ന് വിശ്വസിക്കപ്പെടുമ്പോഴും ഇവിടത്തേത് സ്വയംഭൂലിംഗമാണ്.
തറനിരപ്പിൽനിന്നും ഏതാനും അടിമാത്രം ഉയരെയാണ് ഇവിടത്തെ ചെറിയ ശിവലിംഗം.
പിന്നിൽ പാർവതിയുടെ സങ്കല്പപ്രതിഷ്ഠയുമുണ്ട്.
ഗണപതിയും അയ്യപ്പനും നാഗദൈവങ്ങളും ബ്രഹ്മരക്ഷസ്സുമാണ് ഉപദേവതകൾ.
കോട്ടപ്പാറ കാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ കാസർഗോഡ് ജില്ലയിലെ പള്ളിക്കര പഞ്ചായത്തിൽ സ്ഥിതി ചെയ്യുന്ന പ്രദേശമാണ് കാനം .
അഞ്ച് കിലോമീറ്റർ ചുറ്റളവിൽ കാണപ്പെടുന്ന ഈ പ്രദേശം തികച്ചും പ്രകൃതിരമണീയമാണ്.
അത്യപൂർവമായ വൃക്ഷങ്ങൾ,പക്ഷികൾ,ചെറുജന്തുക്കൾ,മൽസ്യങ്ങൾ,ചെടികൾ എന്നിവ ഇവിടെ കാണപ്പെടുന്നു .
അപൂർവമായ ദേശാടന മഝ്യങ്ങളായ നെടുംചൂരപോലുള്ള മത്സ്യവും,ഏഴ് വർഷത്തിൽ ഒരിക്കൽ പൂക്കുന്ന നീലകുറിഞ്ഞിയും വൃക്ഷങ്ങളും ഇവിടെ കാണുന്നു.
മെരുക്,പാറാടൻ,ഉടുമ്പ് പോലുള്ളവയും ഇവിടെ കാണപ്പെടുന്നു.
ഈ പ്രദേശത്തിനുള്ളിലൂടെ ഒരു നീർചാലും ഒഴുകുന്നുണ്ട്.
മഴക്കാലത്ത് ഇതിലെ ഒഴുക്കിനു ശക്തി കൂടുതലാണ്.
രണ്ട് നാടുകളുടെ ഇടുക്കിലാണ് കാനം സ്ഥിതി ചെയ്യുന്നത്.
ചെറിയ പ്രകൃതി ദത്തമായ തുരംഗങ്ങളും ഇവിടെ കാണപ്പെടുന്നു.
അടുത്തുള പ്രദേശങ്ങൾ-ബേക്കൽ കോട്ട,കാപ്പിൽ ബീച്ച്,പള്ളിക്കര ബീച്ച്.
അടുത്തുള റെയിൽവേ സ്റ്റേഷൻ-പാലക്കുന്ന് റെയിൽവേസ്റ്റേഷൻ.
അടുത്തുള വീമാനതാവളം-മംഗലാപുരം വീമാനതാവളം.
കോട്ടപ്പുറം, പാലക്കാട്‌ ഇംഗ്ലീഷ് വിലാസം https://ml.wikipedia.org/wiki/Kottappuram,_Palakkad
10°56′45″N 76°24′23″E ﻿ / ﻿ 10.945785°N 76.406445°E ﻿ / 10.945785; 76.406445
പാലക്കാട് ജില്ലയിലെ ഒറ്റപ്പാലം താലൂക്കിന്റെ കിഴക്ക്-വടക്ക് അതിർത്തിയിൽ കരിമ്പുഴ പഞ്ചായത്തിലെ ഒരു ഗ്രാമമാണ്‌ കോട്ടപ്പുറം .
പ്രധാന സ്ഥാപനങ്ങൾ സർക്കാർ സ്ഥാപനങ്ങൾ ഗവർമെന്റ് ഡിസ്പെൻസറി പൊതുമേഖല സ്ഥാപനം കോട്ടപ്പുറം ടെലഫോൺ എക്സ്-ചേഞ്ച് ബാങ്കിങ് സ്ഥാപനങ്ങൾ സ്റ്റേറ്റ് ബാങ്ക് ഓഫ് ട്രാവൻകൂർ കുലിക്കിലിയാട് സർവീസ് സഹകരണ സംഘം മൾടി പർപ്പസ് സർവീസ് സഹകരണ സംഘം ഓർമാസ് സഹകരണ സംഘം വിദ്യാഭ്യാസ സ്ഥാപനങ്ങൾ ജി .
എൽ.പി.സ്കൂൾ,കുലിക്കിലിയാട് കോട്ടപ്പുറം സെൻട്രൽ സ്കൂൾ കരിമ്പുഴ ഹയർ സെക്കണ്ടറി സ്കൂൾ ദർശന കോളേജ് ശ്രീ നാരായണ കോളേജ് ഓഫ് ടീച്ചർ എജുക്കേഷേൻ എസ് എൻ ഇ എസ് കല്യാണി കോളേജ് പി കെ എം ഐ ടി സി സീഡാക് കോളേജ് ഓഫ് ആർട്സ് ആൻറ് സയൻസ് സാംസ്കാരിക സ്ഥാപനങ്ങൾ ദർശന വായനശാല.
ആരാധനാലയങ്ങൾ തിരു വളയനാട് കാവ്‌, വൈരടി മഹാവിഷ്ണു ക്ഷേത്രം ജുമാ-അത്ത് പള്ളി ടൌൺ പള്ളി തിപ്പലിക്കോട് ശിവക്ഷേത്രം പൂവ്വക്കോട് ശിവക്ഷേത്രം മാരിയമ്മൻ കോവിൽ
കോട്ടപ്പുറം (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കോട്ടപ്പുറം എന്ന പേരിൽ കേരളത്തിൽ ഒന്നിലധികം സ്ഥലങ്ങളുണ്ട്.
കോട്ടപ്പുറം, തൃശ്ശൂർ ജില്ല .
ചാവക്കട് നിന്ന് പൊന്നാനി റൂട്ടിൽ കോട്ടപ്പുറം, തൃശ്ശൂർ ജില്ല.
മുണ്ടത്തിക്കോട് പഞ്ചായത്ത് കോട്ടപ്പുറം, തൃശ്ശൂർ ജില്ല.
എരുമപ്പെട്ടി പഞ്ചായത്ത് കോട്ടപ്പുറം, കൊടുങ്ങല്ലൂർ മേത്തല പഞ്ചായത്ത്.
കോട്ടപ്പുറം, കൊല്ലം ജില്ല .
കടയ്ക്കൽ പഞ്ചായത്തിൽ കോട്ടപ്പുറം, കൊല്ലം ജില്ല, ശ്രൂരനാട് പഞ്ചായത്ത് കോട്ടപ്പുറം, കൊല്ലം ജില്ല, മുക്കുന്നത്ത്.
കോട്ടപ്പുറം, കൊല്ലം ജില്ല.
പരവൂർ മുനിസിപ്പാലിറ്റി കോട്ടപ്പുറം, കൊല്ലം ജില്ല .
പേരയം പഞ്ചായത്തിൽ, കുണ്ടറ നിന്ന് 4.0 ക്.
കോട്ടപ്പുറം, പാലക്കാട് കരിമ്പുഴ പഞ്ചായത്തിൽ കോട്ടപ്പുറം, കാസർഗോഡ് കോട്ടപ്പുറം, മലപ്പുറം ജില്ല കൊണ്ടൊട്ടിക്കടുത്ത്.
കോട്ടപ്പുറം, മലപ്പുറം ജില്ല.
ഇരുമ്പിളിയം പഞ്ചായത്ത് കോട്ടപ്പുറം, മലപ്പുറം ജില്ല.
പുളിക്കൽ പഞ്ചായത്ത് കോട്ടപ്പുറം, തിരുവനന്തപുരം ജില്ല.
കാട്ടാക്കട പഞ്ചായത്ത് കോട്ടപ്പുറം, തിരുവനന്തപുരം ജില്ല.
പള്ളിക്കൽ പഞ്ചായത്ത് കോട്ടപ്പുറം, തിരുവനന്തപുരം ജില്ല.
പാങ്ങോട് കോട്ടപ്പുറം, തിരുവനന്തപുരം ജില്ല.